D.Arlindo Gomes Furtado foi hoji consagradu cardeal, num cerimónia na Basílica di São Pedro, na Vaticano, na presença di papa Francisco.
D.Arlindo ki ê bispo di Santiago, bira hoji primeru cardeal cabo-verdiano na Vaticano.
El é um di kes 20 novu cardeal,ki consagra hoji, 15 dês ten poder di vota pa skodji proximu Papa.
Na cerimónia staba presente Primeiro-ministru, José Maria Neves na representa Estado di Cabo Verde.
Tambe cerca di 500 caboverdianos bai sisti es momento histórico, ki staba la, era kriolus ki sta emigrado na Italia,e alguns é caboverdiano ki viaja di otrus países di Europa e otrus bai di Cabo Verde pa ba sisti es cerimonia.
Na saída di basílica, novu Cardeal caboverdiano fika mas di meia hora na Praça di São Pedro na kumprimenta si conterrâneos caboverdianos.
D.Arlindo fla “nu sta tudu emocionado, graças a Deus pa nu kontinua assi, ku motivu pa nu vive ku alegria.”
Alguns caboverdianos ki staba presente komesa na grita ta ponta pa D.Arlindo ‘Papa, Papa’.
Cardeal D.Arlindo ri, ê responde “ ka ê proibido sunha”.
E ê fla na jornalistas: “Na Igreja nu ka ta busca estatuto, nu ka ta busca poder, nu ka ta busca título, nos tudu nu sta li pa nu sirbi, pa testemunha Jesus Cristo, pa nu kria fraternidade.”
Cardeal caboverdiano finda, ta pidi pa Nhordês kontinua na abençoa Cabo Verde,e ê deseja pa caboverdianos bira cada vez mas unidu ku kumpanheru.
D. Ildo Fortes, bispo di Mindelo tambe kompanha cerimónia na Basílica di São Pedro e ê mostra si “grande gratidon e alegria” pamodi D. Arlindo Furtado bira cardeal, ê fla “nos ê um país pikinote, nu sta espadjadu na mundu, mas sta li centenas e centenas di caboverdianos ki ben pa sisti es acontecimento, ki pa nôs é histórico…É mutu bonito di odja”.
D. Arlindo Furtado é gosi cardeal-presbítero, ku título di igreja de São Timóteo, na Roma.
glg_Latn pap_Latn kea_Latn glg_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn